Bad Ischl
Bad Ischl  čita se Bad Išl je grad u centru Austrije od 13,823 stanovnika.

Bad Ischl administrativno podpada pod Okrug Gmunden.
Ischl je najvažnije nalazište soli u Austriji, koje pokriva 27% potreba zemlje, uz to je grad poznat kao termalno lječilište (Bad), koje godišnje posjeti 430,000 turista.

Geografske karakteristike

Bad Ischl leži u srcu Salzkammerguta u Gornjoj Austriji na ušću rijeke 
Ischl u Traun.

Historija

Mjesto je prvi put dokumentirano 1442. kao trgovački centar solju. Ischl je 1466. dobio status trgovišta, Prvi rudnik soli otvoren je 1563. a nakon tog 1571. i solana.

Bad Ischl je svoj pravi procvat doživio u razdoblju bidermajera, kad je postao ljetna rezidencija cara Franje Josipa I. (1854. - 1914.) nakon što su negdje oko 1823. izgrađene terme kod termalnog izvora slane vode.

U tom razdoblju podignute su brojne građevine kojima se grad i danas diči Leharov teatar (1827., danas kino), kavana (1829. -1831), Carska vila sa perivojem (obnovljena 1853.), kasnoklasicistčka Gradska vijećnica, Pošta (1893),  Terapijski centar izgrađen između 1873. - 1875. (obnovljen nakon požar]]a 1965.- 1966.), i kompletno renoviran od 1998. - 1999. u kojemu je danas kongresni i i teatarski centar i Bolnica (1908. - 1910.

Tokom 19. vijeka Bad Ischl bio je muzički i teatarski centar u kom su boravile i nastupale brojne zvijezde onoga doba od J. Brahmsa, Straussa mlađeg, A. Brucknera, 
A. Girardia do E. Kálmána.

Znamenitosti

Pored Carske vile, najveće znamenitosti grada su parohijska crkva sv Nikole (1769.-1780) sa gotičkim zvonikom, Kapela Kalvarija iz 18. vijeka i  hodočasnička crkva u naselju Lauffen, čiji korijeni sežu u 15. vijek. 

Grad ima muzej Marmorschloessl, sa vozilima i avionima.

U Bad Ischlu se svakog ljeta od jula do septembra održava festival operete.

Pored grada leži poznato skijalište Katrinalm na planini visokoj 1,542 metara do kog vozi žičara.

Privreda

U Bad Ischlu je oko 64% zaposlenih 1991. radilo u uslužnom sektoru (turizam i administracija. 
Ostali su radili u industriji koja je proizvodila tuš kabine, narodne nošnje, kemikalije i lijekove, a uz to i u rudniku metala.

Pobratimski gradovi 

 , Opatija
 , Getterle 
 , Sarajevo

Galerija slika

Izvori

Vanjske veze 

 Službene stranice grada Bad Ischla 
Gradovi i naselja Gornje Austrije
Gradovi u Austriji